Dette er en beredskabsmeddelelse fra Nordjyllands Politi Der er udbrudt brand i lagerbygning med bilaffald på Gasværksvej 40 i Rørdal, Aalborg. Branden udvikler røg, der kan være sundhedsskadelig ved indånding. Der er i øjeblikket svag nordlig vind, hvorfor røgfanen er  ud over Limfjorden mod Nørresundby. Miljøvagten har på stedet foretaget måling af røgen for sundhedsskadelighed, og oplyser kl. 1306, at røgen, hverken på brandstedet eller på Nørresundby-siden, er farligere end almindelig røg. - Advarslen vedrører borgere i området omkring Gasværksvej i Rørdal og langs nordlige side af Limfjorden ved Sundsholmen og Bouet. Personer i de berørte områder skal søge indendørs, lukke døre og vinduer og standse ventilationen, hvis der konstateres røg i området. Slukningsarbejdet forventes at vare flere dage. Hvis man føler ubehag, som følge af branden, skal man kontakte læge. Politiet anmoder om, at alle holder sig på god afstand af brandstedet. Kontakt kun politi eller alarmcentral i akutte tilfælde. Der udsendes yderligere informationer via Danmarks Radio, TV2, på tekst-tv og politi.dk. Næste beredskabsmeddelelse udsendes hvis/når ændring forekommer.

Referat:
I følge den seneste beredskabsmeddelelse er røgen efter branden i skrotlageret i Aalborg ikke farligere end almindelig røg.